Սերգեյ Կարյակին

Սերգեյ Ալեքսանդրի Կարյակին (),  ռուսաստանցի  շախմատիստ, գրոսմայստեր (2003)։ 12 տարեկան և 211 օրականում դարձել է պատմության ամենաերիտասարդ գրոյսմաստերը՝ գրանցված Գինեսի ռեկորդների գրքում։ Հետագայում նրան գերազանցել է ամերիկացի շախմատիստ Աբհիմանյու Միշրան։ 2016 թվականին հաղթել է հավակնորդների մրցաշարում, բայց պարտվել է աշխարհի գործող չեմպիոն Մագնուս Կարլսենի հետ 2016 թվականի շախմատի աշխարհի չեմպիոնի կոչման համար պայքարում։ ՖԻԴԵ-ի աշխարհի գավաթի խաղարկության հաղթող։ Արագ շախմատի աշխարհի չեմպիոն (Աստանա, 2012), բլից շախմատի աշխարհի չեմպիոն (Դոխա, 2016), Ռուսաստանի թիմի կազմում աշխարհի թիմային առաջնության կրկնակի հաղթող (2013 և 2019)։ Ուկրաինայի սպորտի վաստակավոր վարպետ(2005), Ռուսաստանի սպորտի վաստակավոր վարպետ (2014), ՌԴ գրոսմայստեր (2011)։

Վաստակի համար պարգևատրվել է երրորդ աստիճանի շքանշանով։ (2004) Ռուսաստանի Դաշնության Հանրային պալատի  VI կազմի անդամ։

Կենսագրություն 
Ծնվել է 1990 թվականի հունվարի 12-ին՝ Սիմֆերոպոլում։ Շախմատ խաղալ սովորել է 5 տարեկան հասակում։ Հաճախել է Դոնեցկի մարզի Կրամատորսկ քաղաքում գտնվող Ա. Մոմոտի անվան շախմատի ակումբ, որն այն ժամանակ արդեն հայտնի էր իր աշակերտներով, այնպիսին, ինչպես Ռուսլան Պոնոմարիովը և Նատալյա Զդեբսկայան Գորլովկայից, Կատյա Լագնոն Լվովից, Զախար Եֆիմենկոն Ուժգորոդից, Ալեքսանդր Արեշենկոն Լուգանից, Անտոն Կորոբովը և Աննա Ուշենինան Խարկովից։ Սերգեյ Կարյակինը բացառություն չեղավ և լրացրեց շախմատային աշխարհի կարևոր գործիչների ցանկը։ 
2009 թվականի հուլիսին Ռուսաստանի Դաշնության նախագահ Դ. Մեդվեդևի հրամանով նրան շնորհվել է Ռուսաստանի քաղաքացիություն։ Հենց այդ տարին նա դառնում է Ռուսաստանի շախմատի հավաքականի անդամ։ Քաղաքացիության փոփոխման իր քայլը Կարյակինը բացատրել է Ղրիմում զարգացման հեռանկարների բացակայությամբ, և նրանով, որ նա իրեն միշտ համարել է ռուս։ Կարյակինը հետագայում նշել է. «Մինչ տեղափոխվելը ես հարյուրավոր գրոյսմաստերներից մեկն էի, իսկ տեղափոխվելուց հետո՝ շնորհիվ իմ մարզիչներ Յուրի Դոխոյանի և Ալեքսանդր Մատիլևի, երկու տարվա ընթացքում բարձրացա վարկանիշային աղյուսակի առաջին տասնյակ» 
։2013 թվականին ավարտել է Ռուսաստանի պետական Սոցիալական համալսարանը` սոցիալական մանկավարժություն մասնագիտությամբ։
2016 թվականին մամլո ասուլիսում Սերգեյ Կարյակինը հայտարարեց, որ պայմանագիր է կնքել «Կասպերսկու լաբորատորիայի» հետ։ Հայտնի ընկերությունը, որը զբաղվում է ՏՏ տեխնոլոգիաների զարգացման լուծումներով, այսուհետ հանդիսանում է ռուս գրոսմայստերի գլխավոր գործընկերը։ «Այժմ Կասպերսկին պաշտպանում է իմ համակարգիչը» - ավելացրեց Կարյակինը ։

Սպորտային ձեռքբերումներ
Բազմիցս հաղթել է Եվրոպայի մանկական և երիտասարդական առաջնություններում։ Մի շարք խոշոր մրցաշարերի հաղթող և մրցանակակիր։ Ուկրաինայի հավաքականի կազմում նվաճել է XXXVI Համաշխարհային Շախմատի օլիմպիադայի չեմպիոնի կոչումը (2004), Ռուսաստանի հավաքականի կազմում Օլիմպիադայի արծաթե մեդալակիր (2010), 
Իր տախտակի վրա ցույց տվեց լավագույն արդյունք՝ վաստակելով 10 հնարավորից 8 միավոր (+6−0=4) և ստացավ առաջին անհատական մրցանակը (4-րդ խաղատախտակի վրա)։ «Տոմսկ-400» թիմի կազմում նվաճեց Ռուսաստանի չեմպիոնի տիտղոսը՝ լավագույն արդյունք ցուցաբերելով 1 խաղատախտակի վրա։ Ռուսաստանի կազմում աշխարհի չեմպիոն (Թուրքիա, 2013). <<Մալախիտ>> թիմի կազմում Ռուսաստանի չեմպիոն (2014)։ 
2007 թվականի աշխարհի գավաթի կիսաեզրափակիչի մասնակից։ Մի շարք միջազգային մրցաշարերի հաղթող՝ 2001 թվական Ալուշտա, 2005՝ Վեյկ-ան-Զե(խումբ B), Կիրիշի 2009 - «Կորուս-մրցաշար» Վեյկ-ան-Զե, Ստավանգեր՝ (2013 և 2014)։
2016 թվականի նոյեմբերի 21-ից Աշխարհի չեմպիոնների խորհրդանշական հավաքականի անդամ։

Հանրային գործունեություն 

2017 թ. մարտին Ռուսաստանի նախագահ Վլադիմիր Պուտինի առաջարկով նա դարձավ Ռուսաստանի Դաշնության Հանրային պալատի VI կազմի անդամ, ֆիզիկական կուլտուրայի և առողջ ապրելակերպի խթանման հանձնաժողովի անդամ։
2018 թվականի նախագահական ընտրությունների ժամանակ նա եղել է Վլադիմիր Պուտինի վստահված անձը;

Անձնական կյանք 
2009 թվականի հուլիսի 24-ին ամուսնացել է միջազգային սպորտի վարպետ, ուկրաինուհի Եկատերինա Դոլժիկովայի հետ (ծնված 1988), շուտով նրանք բաժանվեցին։
2017 թվականի մարտին Ռուսաստանի նախագահ Վլադիմիր Պուտինի առաջարկով նա դարձավ Ռուսաստանի Դաշնության Հանրային պալատի VI կազմի անդամ։
2014 թվականի մայիսի 17-ին ամուսնացել է Գալյա Կամալովայի հետ (ծնված 1987), ով Մոսկվայի շախմատի ֆեդերացիայում աշխատում էր որպես քարտուղարուհի։2015 թվականի վերջին ծնվեց զույգի առաջին որդին՝ Ալեքսեյը։2017 թվականի հուլիսի 27-ին ծնվեց երկրորդ տղան՝ Միխայիլը։

Կրոնը՝ ուղղափառություն։ Ապրում է Մոսկվայում։

Կարիերա

2004 թվական 
2004 թվականին շախմատային օլիմպիադայի հաղթող՝ Ուկրաինայի հավաքականի կազմում ։

2012 թվական  
ՖԻԴԵ-ի Գրան-Պրիի երկրորդ փուլի հաղթող 2012/2013, որն անց է կացվել Տաշքենդում,11 միավորից 6½ (+3-1=7)։

2013 թվական 
ХХІ կարգի մրցաշարի հաղթող Ստավանգեր 2013, 9 հնարավորից 6 միավոր արդյունքով (+5-2=2)։

2014 թվական 
14 հնարավորից 7½ միավոր արդյունքով (+3-2=9) Կարյակինը հավակնորդների մրցաշարում զբաղեցրել է երկրորդ տեղը, որն անց է կացվել Խանտի-Մանսիյսկում։

Սթավանգեր 2014 ХХІ կատեգորիայի առաջնության հաղթող՝ 9 հնարավորից 6 միավոր արդյունքով։ (+4-1=4)։

2015 թվական 
Ռուսաստանի առաջնության արծաթե մեդալակիր՝ 11 հնարավորից 7 միավոր արդյունքով (+3-0=8):

2015 թվականին Բաքվում հաղթել է ՖԻԴԵ-ի աշխարհի Գավաթի խաղարկությունում, Թայ-բրեյքում հաղթելով մեկ այլ ռուս գրոսմայստերի՝ Պյոտր Սվիդլերին։ Սերգեյը պարտվեց առաջին երկու պարտիաներում, ապա մրցակցի կոպիտ սխալի շնորհիվ (նա «հալածում էր »ձիուն) հաղթեց երրորդը, հետո չորրորդը, և հաղթեց Թայ-բրեյքում, դեռ ավելին, բոլոր 10 պարտիաները ավարտվել են արդյունավետ և ոչ մի ոչ-ոքի չի գրանցվել ։

2016 թվական 
2016 մարտի 28-ին հաղթեց հավակնորդների մրցաշարում՝ ամերիկացի Ֆաբիանո Կարուանայի հետ վերջնական պարտիայում հաղթելուց հետո 1 միավորով առաջ անցավ նրանից։ Կարյակինը դարձավ գործող չեմպիոն նորվեգացի Մագնուս Կարլսենի  մրցակիցը 2016 թվականի շախմատի չեմպիոնի կոչման համար պայքարում։

2016 թվականի նոյեմբերի 11-ից 30-ը  շախմատի աշխարհի չեմպիոնի կոչման համար խաղացել է Մագնուս Կարլսենի դեմ։ 12 Պարտիա, անց են կացվել դասական՝ ժամանակով, ավարտվել են 6:6 հաշվով, շախմատիստներից յուրաքանչյուրը հաղթել է մեկ անգամ, մնացած խաղերը ավարտվել են ոչ-ոքի։ Թայ-բրեյքում Կարյակինը և Կարլսենը խաղացին արագ շախմատ՝ 4 պարտիա։ Ռուս շախմատիստը կարողացավ հասնել ոչ-ոքիի իր համար բարդ ստացված առաջին և երկրորդ պարտիաներում, սակայն երրորդ և չորրորդ պարտիաները նա պարտեց։ Այսպիսով, Կարյակինը չկարողացավ նվաճել շախմատի աշխարհի կոչումը, որը պահպանեց Կարլսենը։ Այդ խաղերի արդյունքում Սերգեյ Կարյակինը ստացավ «պաշտպանության նախարար» մականունը։

2016 թվականի դեկտեմբերի 26-ից 29-ը մասնակցել է արագ շախմատի և բլիցի աշխարհի առաջնությանը, որը կայացել է Դոխայում (Քաթար)։ Բլիցի մրցաշարը բաղկացած էր 21 փուլից, որի ժամանակ Սերգեյը հավաքել է 16,5 միավոր (ինչպես և Մագնուս Կարլսենը), սակայն առաջ անցավ Կարլսենից լրացուցիչ ցուցանիշներով (Սերգեյը հաղթել էր Մագնուսի հետ պարտիայում)։ Այսպիսով, Սերգեյը կարիերայում առաջին անգամ դարձավ բլիցի աշխարհի չեմպիոն։

2017 թվական 
2017 թվականի օգոստոսի 17-ին ամերիկայի Սենտ-Լուիսի (Միսսուրի նահանգ) մրցաշարում գրոյսմաստերներ Գարրի Կասպարովն ու Սերգեյ Կարյակինը ոչ-ոքի խաղացին արագ շախմատի առաջին փուլի պարտիայում։ Կասպարովի համար շախմատի ասպարեզ վերադարձից հետո այս պարտիան դարձավ առաջինը ։

2019 թվական 
2019 թ. մարտին Աստանայում (Ղազախստան) անցկացված թիմային առաջնությունում Ռուսաստանի հավաքականի կազմում նա դարձավ աշխարհի չեմպիոն։

Մրցելույթների աղյուսակ

Բլից և արագ շախմատներ

Վարկանիշի փոփոխության գրաֆիկ

Մեկնաբանություններ

Ծանոթագրություններ

Արտաքին հղումներ 

 Профиль на Сайте Общественной палаты России
 Карякин: у меня впереди три-четыре самых важных месяца в карьере
 Валерій Мартинів. Стиль вундеркінда. № 47. 2004
 Карякін прийняв російське громадянство. Чемпіон
 chessgraphs.com rating history for Sergey Karjakin, graphed in comparison to other top chess players

Ռուս շախմատիստներ
Ռուսաստանի սպորտի վաստակավոր վարպետներ
Շախմատիստներ այբբենական կարգով
Գինեսի գրքի ռեկորդակիրներ